《续评史二首 其二 严颜》
宋代·方一夔

昔有严将军，积气壮穷峡。维时汉道季，貙鲸溃河郏。

我公弛长缨，不闭蛇虎柙。尔军从何来，两强力相压。

天未厌乱离，龙去留空匣。区区报主情，盟血不受歃。

笑谈履刀锯，性命轻一掐。吾但戴吾头，卿自用卿法。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。